สังคมข่าวหุ้นเกียรติก้อง ว่องไวยากร
หนังสือพิมพ์รายวัน “ข่าวหุ้นธุรกิจ” กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพุธที่ 20 พฤษภาคม พ.ศ. 2558
20 พ.ค. 2558

หนังสือพิมพ์รายวัน “ข่าวหุ้นธุรกิจ” กระบอกเสียงอิสระแห่งตลาดทุน ที่ได้รับความนิยมสูงสุดของประเทศ  ฉบับประจำวันพุธที่ 20 พฤษภาคม พ.ศ. 2558**********หุ้นไทยรีบาวด์สั้น
*******ตลาดหุ้นไทยวานนี้ปรับตัวเพิ่มขึ้นตามตลาดหุ้นต่างประเทศ ทั้งยุโรปและอเมริกา ขณะที่ปัจจัยภายในยังไม่มีอะไรเปลี่ยนแปลงมากนัก หากจะมีก็คงเป็นเรื่องการทำประชาพิจารณ์ร่างรัฐธรรมนูญเท่านั้นที่ชัดเจน  แต่ตัวเลขด้านเศรษฐกิจขณะนี้ยังคงไม่ค่อยดีนัก กลยุทธ์ตอนนี้คงต้องเล่นสั้นแบบรายตัว แต่ถ้าใครอยากเป็นวีไอก็ไม่ว่ากัน ถือยาวๆ ให้จริง อย่าหวั่นไหวถ้าตลาดหุ้นตกก็แล้วกัน
*********GPSC กลับมาแล้ว ใครที่ขายทิ้งไปวันเปิดตัววันแรกรู้สึกเสียดายขึ้นมา บางคนก็บอกว่ากองทุนถืออยู่มาก ราคาเลยไม่วิ่ง แต่ราคาที่ร่วงไปต่ำกว่าจองก็เพราะหุ้นผู้มีอุปการคุณทั้งหลาย และรายย่อย ที่เล่นกันวันต่อวัน ซื้อมาขายไป ทำกำไรกันเป็นรอบๆ แต่พอมาเจอหุ้นพื้นฐานก็เล่นไม่เป็น เพราะถ้าจะเอากำไรกันเยอะๆ แบบหุ้นปั่นตัวอื่นๆ คงยาก ถือยาวๆ กำไรเยอะดีกว่ามั้ย
****************ITD ถือยาวคงจะดี ตัวนี้มีสตอรี่มากมาย ราศีกำลังจับ งานในพม่ารออยู่อีกมาก กินไปจนถึง 10-20 ปีก็ไม่หมด แค่นิคมอุตสาหกรรมที่ทวายก็เหลือเฟือ แต่คงไม่หยุดแค่นี้ เพราะงานก่อสร้างถนน ยังมีอีกมาก หลังจากประเทศพม่าเปิดตัวต้อนรับการลงทุนและนักท่องเที่ยว แบบนี้คงต้องบอกว่าตะวันขึ้นทางทิศตะวันตกก็เป็นไปได้ เพราะแถบภาคตะวันตกของเราไปจนถึงทวายโรยด้วยทองคำ ************CPF  หลังจากเป็นขาลงมานาน คราวนี้ก็ขอกลับมาเป็นขาขึ้นบ้าง ปรากฏการณ์ล่าสุด ก็คือผลการดำเนินงาน Q1/58 กำไรสุทธิกว่า  3 พันล้านบาทเพิ่มขึ้น 44% y-y และ 266% q-q งบที่เหลือของปีอีก 3 ไตรมาสนักวิเคราะห์ก็มองว่าจะไปได้สวย
**********หุ้นใหญ่แมงป่องเห็นราคาร่วงมาหนัก เลยถือโอกาสเก็บเพิ่ม โดยเฉพาะกลุ่มจุฬางกูรได้เข้าซื้อหุ้นบมจ.แมงป่อง 1989 (MPG) จำนวน 4.41% เมื่อวันที่ 14 พ.ค. 2558 ซึ่งส่งผลให้ถือหุ้นใน MPG เพิ่มเป็น8.03% ในขณะที่ดีลซื้อหุ้น พีพีก็ยังอยู่ แม้ว่าจะลดราคาขายลงมาบ้าง แต่กลุ่มผู้ถือหุ้นใหญ่คงไม่ยอมให้ต่ำติดดินเป็นแน่
************กระแสพลังงานทางเลือก แรงมาตั้งแต่ปีก่อนถึงต้นปี 58 หลายคนโดดใส่แล้วโกยกำไรเป็นกอบเป็นกำ  แต่มาระยะหลังนี้ หุ้นหลายตัวที่เคยเป็นดาวเด่น อย่างเช่น DEMCO IFEC ก็แผ่วๆ ลงไป แต่กระแสพลังงานทางเลือกก็ยังไม่ตก เพราะถือว่าเป็นแหล่งพลังงานใหม่ของไทย ล่าสุด เด็มโก้ รับงานจาก EA ทำโรงไฟฟ้าพลังงานแสงอาทิตย์ไป 90 MV มูลค่างาน 1.7 พันล้านมิใช่น้อย ราคาตอนนี้ถือว่ายังถูกถ้าเทียบกับมูลค่าพื้นฐานที่ 17 บาท ก็เก็บไว้ในพอร์ตได้เพราะงานใหม่ยังรออยู่อีกเพียบ
**********ด้าน SUPER ใช้เงินลงทุน 700 ล้านบาท เข้าซื้อหุ้น PP ของ GENCO จำนวน 350 ล้านหุ้น หรือคิดเป็นสัดส่วน 15.70% ของทุนจดทะเบียน GENGO เตรียมพร้อมเดินหน้าพลังงานทางเลือกเช่นกัน แต่เป็นพลังงานจากขยะ ที่เจนโก้มีมากมายมหาศาล *********กลุ่มท็อปฮิตอีกกลุ่มหนึ่งที่ไม่เอ่ยถึงไม่ได้ คงต้องยกให้กลุ่มลีสซิ่ง ที่วิ่งกันพุ่งกระจาย กำไรทุบสถิติแล้วสถิติอีก ที่เด่นๆ ในกลุ่มนี้มีอยู่ 2 ตัว SAWAD MTLS ที่คู่คี่สูสีกันมาก บอกได้เลยไม่มีใครยอมใคร แต่พอมาดูราคาก็แล้วแต่ชอบ เล่นได้หมดรอราคาย่อค่อยเก็บ
**********TMB ถูกเหลือเกินยามนี้ ตอนราคาแบบนี้คงไม่มีใครสนใจ แต่พอราคาขึ้นมายืนใกล้ๆ 3 บาทถึงจะมามอง แต่ถ้าใครไม่อยากตามไล่ราคา ก็ซื้อเก็บตอนนี้ได้เลย จะลงก็ลงไม่มาก แต่ถ้ากลับมาเป็นขาขึ้นเมื่อไหร่รับรองได้เห็นกำไรงามๆแน่นอน  เพราะเฮียบุญทักษ์การันตีเองว่าไตรมาสสองสำรองปกติแล้วจ้า
**********BLAND  ผึ้งน้อยของเม่า ราคาวิ่งไม่ขึ้น ผู้บริหารก็ตามเก็บหุ้นเข้าพอร์ตตลอด สงสัยว่าจะมีข่าวดีๆ ราคาตอนนี้ก็ยังต่ำกว่าราคาเฉลี่ยที่บริษัทซื้อหุ้นคืนไปก่อนหน้านี้ ที่เก็บไปรวม 5.59% หากจะซื้อก็ถือว่ายังไม่แพง โอกาสทำกำไรมีสูง
**********กันกุลเรียกเรตติ้งสำเร็จ หลังโรดโชว์กองทุนมะกัน เมื่อช่วงสัปดาห์ที่ผ่านมา กระแสดีเกินคาด หลายกองทุนตอบรับเข้าลงทุนในหุ้น GUNKUL หลังเปิดกลยุทธ์การบริหารธุรกิจ เน้นย้ำถึงการเติบโตของผลประกอบการ รวมถึงแผนการลงทุนในอนาคต
******************  ยอดส่งออกรถยนต์ฟื้นแล้ว PCSGH ยักษ์ใหญ่ด้านการผลิตชิ้นส่วนรถยนต์ของไทย โชว์ผลประกอบการไตรมาส 1 โตไม่แพ้กลุ่มลีสซิ่ง กำไรสุทธิเพิ่มขึ้นและรายได้รวมเติบโต 25.2%
****** คนจนเล่นหวย คนรวยเล่นหุ้น แต่เดี๋ยวนี้เอามารวมกันเรียกว่าหวยหุ้น แบบนี้ก็ถือว่าไม่มีการแบ่งแยกชนชั้นอีกต่อไป แต่วานนี้ประธานสลากคนใหม่ เสธ.แดง พล.ต.อภิรัชต์ คงสมพงษ์ ประธานกรรมการสลากกินแบ่งรัฐบาล เผยว่าบอร์ดอนุมัติโครงสร้างราคาใหม่ที่ 70.40 บาท เพื่อทำให้ราคาขายไม่เกินใบละ 80 บาท งวด 16 มิ.ย.นี้เจอกันแน่นอนบนแผง*********